
Определение №5/17.01.2019 по ч. нак. д. №20/2019 на ВКС, НК, II н.о.
 


 	
	О П Р Е Д Е Л Е Н И Е	
	 	
	№ 5	
	 	
	гр. София, 17.01.2019 г.	
	 	
	В И М Е Т О Н А Н А Р О Д А	
	 	
	Върховен касационен съд на Р. Б, Второ наказателно отделение, в закрито съдебно заседание на шестнадесети януари през две хиляди и деветнадесета година в състав:	
	 	
	 ПРЕДСЕДАТЕЛ: Б. Т 	
	 	
	 ЧЛЕНОВЕ: 1. П. Ш	
	 	
	 2. Н. Т	
	 	
	като разгледа докладваното от съдия Н. Трифонова касационно частно дело № 20 по описа за 2019 г., за да се произнесе, взе предвид следното:	
	 	
	 Настоящето производство е образувано на основание чл. 43, т. 3 от НПК по повод определение № 250 от 31.12.2018 г. на Районния съд–гр. Провадия по н. а. х. д. № 519/2018 г. с искане за определяне на друг, еднакъв по степен съд, който да разгледа делото. 	
	 	
	 Прокурорът от Върховна касационна прокуратура е изразил писмено становище, че в случая е налице процесуалното основание по чл. 43, т. 3 от НПК, обуславящо промяна на местната подсъдност по делото. 	
	 	
	 Върховният касационен съд, за да се произнесе, взе предвид следното:	
	 	
	 Данните по н. а. х. д. № 519/2018 г. по описа на Районен съд–гр. Провадия разкриват направени отводи от двама от съдиите от този съд на основание чл. 29, ал. 2 от НПК и законова пречка за разглеждането на производството за третия от тях по чл. 29, ал. 1, т. 1, б. „а” от НПК. Делото е образувано по повод жалба от Ф. К. Ф. – кмет на [община] против наказателно постановление № 11-01-40/02.06.2017 г., издадено от Директора на Агенция за държавна финансова инспекция, с което му е наложено административно наказание „глоба” в размер на двеста лева на основание чл. 32, ал. 1, т. 1 във вр. с чл. 35, ал. 1 от ЗДФИ (ЗАКОН ЗА ДЪРЖАВНАТА ФИНАНСОВА ИНСПЕКЦИЯ). Единият от направените отводи е мотивиран с обстоятелството, че Главният юрисконсулт в АДФИ при МФ, явяващ се в съдебните заседания по повод обжалването на наказателното постановление е съпруга на съдия от Районен съд–гр. Провадия. За предубеден е намерил себе си и вторият определен съдия-докладчик по делото, доколкото е разгледал и се е произнесъл по същество по производство със сходен характер и идентични страни. 	
	 	
	 При невъзможност да бъде сформиран съдебен състав, който да разгледа делото, Върховният касационен съд намира, че са налице предпоставките по чл. 43, т. 3 от НПК. 	
	 	
	 Производството следва да бъде възложено за образуване и разглеждане на друг, еднакъв по степен съд извън съдебния район на Окръжен съд–Варна с цел избягване на последващи отводи от съдиите от този район и забавяне процесуалното развитие на делото. За нормалното провеждане на съдебното производство, при промяна на местната подсъдност на делото, следва да бъде съобразен и критерият за териториална близост. 	
	 	
	 По изложените съображения и на основание чл. 43, т. 3 от НПК, Върховният касационен съд, второ наказателно отделение	
	 	
	ОПРЕДЕЛИ:	
	 	
	 ИЗПРАЩА прекратеното н. а. х. д. № 519/2018 г. по описа на Районен съд – гр. Провадия за образуване и разглеждане на Районен съд–гр. Н. П. 	
	 	
	 Препис от определението да се изпрати на Районен съд–гр. Провадия за сведение.	
	 	
	 Определението не подлежи на обжалване.	
	 	
	 ПРЕДСЕДАТЕЛ:	
	 	
	 ЧЛЕНОВЕ:	
	

[image: ] Ex-Lege.Info	



Ex-Lege.Info 		стр. 2 от 2
image1.png




